<classify> Leo Baraza la Sanaa nchini BASATA limemfutia usajili Msanii wa Bongofleva nchini Tanzania, Dudubaya, mwenyewe amelishukuru na kusema anasubiri kupata barua ili asonge mbele kisheria. Dudubaya amefungiwa kutokana na kile kinachoelezwa kuwa ni kauli zisizo na staha katika vipande vyake video vya video vinavyosambaa mtandaoni, hata hivyo katika vipande hivyo kuna wakati alikuwa akiikosoa Basata. Basata ilipomtaka kuripoti leo saa 4:00 asubuhi ya leo Januari 7, 2020 kwa ajili ya kwenda kuhojiwa zaidi lakini alikaidi amri hiyo na kujibu haendi kwakuwa haoni kosa alilolitenda. Kitendo hicho kilichowafanya Basata kupitia tamko lililosainiwa na Katibu Mtendaji wake,Godfrey Mngereza kutangaza kumchukulia hatua ya kufuta usajili wake kwa kile walichoeleza ameidharau taasisi hiyo yenye dhamana la kuwasimamia wasanii ikiwemo suala zima la maadili yao. Hata hivyo Dudubaya amesema tangazo hilo na yeye kaliona mtandaoni lakini hajapewa barua rasmi Kama ni shoo nitapiga kama kawaida hata leo nikipata mpaka pale watakaponipa barua ili niwasiliane na mwanasheria wangu tuone nini la kufanya kwani kama ni kulipa kodi nalipa na hata mfanyakazi hafukuzwi bila kupewa barua,acha tuonyeshane tukutane mahakamani, tumechoka sanaa hii kuchezewa,amesema. Hata hivyo kupitia ukurasa wa Instagramu Basata walipost tangazo la kumfutia usajili Dudubaya naye alicomment kwa kuandika kuwa anawashukuru kwa kushiriki.  <topic>: burudani 